گل زیب خاکوانی

گل زیب خاکوانی کا شمار پاکستان کے ممتاز اردو ڈراما نگار شاعر اور ٹیلی ویژن انڈسٹری کے اینکر پرسن اور براڈکاسٹر۔ اور لکھاری کے طور پر ہوتا ہے۔ سماجی سیاسی اور تاریخ کے موضوعات پر بہت سے مضامین لکھتے رہے ہیں مزید براں آپ نے ہم ٹیلی ویژن کراچی کے لیے بہت سے اردو کے مقبول ڈرامے لکھے جن میں ڈراما سریئل جھمکا جان اور عشق کو بہت پذیزائی حاصل ہوئی۔
انہوں نے اپنی پیشہ ورانہ زندگی کا آغاز لاہور میں نجی تعلیمی اداروں بحیثت ایک استاد کیا۔ بعد ازاں کراچی میں پہلے نجی ٹیلی ویژن نیٹ ورک انڈس ویژن سے منسلک ہوئے۔ جہاں انہوں نے اپنے ابتدائی ڈرامے۔ میرا نام ہے محبت۔ روحی۔ ازل۔ کراچی لا۔ تخلیق کیے۔ بعد زیبا بختیار کے نجی فلمی ادارے کے 
 لیے میگا ڈراما سیریئل عشق لکھا۔ بعد ازاں دو ہزار سات میں کراچی سے اسلام آباد منسلک ہوئے کہاں انہوں نے اپنی مادری زبان سرایئکی کی تعمیر و ترقی کے لیے روہی ٹی وی کو جوائن کیا۔ اور وہاں سینئر پروڈیوسر کے طور پر بیشمار ڈاکیومینٹریز۔ سرایئکی ڈرامے لکھے اور انکی ہدایات دیں۔ تین سال بدستور روہی ٹی وی کے صبح کے پروگرام سویر نال میں میزبان کے فرایض انجام دیتے رہے۔ جبکہ اس سے قبل وہ ہم ٹی وی کراچی کے اسکرپٹ ڈیپارٹمنٹ میں پروڈیوسر اسکرپٹ کے طور پر کام کر رہے تھے۔ ریڈیو پاکستان اسلام آباد میں ایک مدت تک صداکاری بھی کرتے رہے۔
گل زیب خاکوانی 10 جولائی انیس سو بہتر کو بہاولپور میں پیدا ہوئے۔ انکی والدہ اردو اور سرایئکی میں شعر کہا کرتیں تھیں۔ جبکہ ان کے نانا برعظیم کے ممتاز شاعر اسد ملتانی تھے۔گھر ہی سے شاعرانہ ماحول ملا۔گیارہ برس کی عمر میں پہلا اردو کا شعر کہا تو والدہ نے پذیزائی کی اور امروز میں ان کا تعارفی تحریر شایع کرائی۔ والدہ فرزانہ شیرانی انیس سو پچانوے کو خالقِ حقیقی سے جا ملیں ۔گل زیب نے اردو اور سرایئکی میں اپنا نام پیدا کیا۔ شاعری میں اپنی والدہ کے بعد پاکستان کے ممتاز شاعر خالد احمد مرحوم کو اپنا استاد مانتے ہیں۔ انکی اردو شاعری انہی کے ادبی جریدے بیاض لاہور میں شایع ہوتی رہی۔ شنید ہے کہ عنقریب انکی سرایئکی نظموں پر مشتمل ایک کتاب آنے والی ہے ۔گل زیب پچھلے چند برسوں سے کینیڈا میں مقیم ہیں